На основу члана 8. Закона о министарским, владиним и другим именовањима Републике Српске („Службени гласник Републике Српске“, број 41/03) , члана 113. став 3. Закона о здравственој заштити („Службени гласник Републике Српске“, број 57/22), члана 16. Статута ЈЗУ Дом здравља Дервента број: 340-1/2023 и 528/2024 и члана 1. Одлуке о расписивању Јавног конкурса за избор и именовање једног члана Управног одбора Јавне здравствене установе Дом здравља Дервента („Службени гласник града Дервента“, број \_\_), Скупштина града Дервента расписује

**Ј А В Н И К О Н К У Р С**

за избор и именовање једног члана Управног одбора

Јавне здравствене установе Дом здравља Дервента

Ⅰ Скупштина града Дервента расписује Јавни конкурс за избор и именовање једног члана Управног одбора Јавне здравствене установе Дом здравља Дервента.

II Опис послова Управног одбора:

Утврђује пословну политику, односно одлучује о пословању Дома здравља, доноси статут Дома здравља уз сагласност Градоначелника, разматра и усваја годишњи извјештај о пословању и годишњи обрачун Дома здравља, доноси годишњи програм рада и финансијски план Дома здравља уз сагласност Скупштине града Дервента, доноси план јавних набавки роба, услуга и радова, одлучује о набавци, продаји и отпису основних средстава, одлучује о краткорочним позајмицама и о кредитном задужењу Дома здравља, одлучује о коришћењу средстава у складу са важећим прописима и интересима Дома здравља, одлучује о закупу и лизингу, доноси Правилник о организацији и систематизацији радних мјеста у Дому здравља, уз сагласност Градоначелника и обавља друге послове у складу са Статутом.

Ⅲ Мандат

Чланови Управног одбора ЈЗУ Дом здравља Дервента именују се на период од четири године, са могућношћу поновног избора.

IV Кандидати треба да испуњавају опште и посебне услове

а) Општи услови за кандидате су:

- да су држављани Републике Српске или БиХ,

* да су старији од 18 година,
* да нису отпуштени из државне службе као резултат дисциплинске мјере на било којем нивоу власти у Републици Српској и Босни и Херцеговини у периоду од три године прије дана објављивања конкурса,
* да не служе казну изречену од Међународног суда за бившу Југославију и да нису под оптужницом тог суда, а да се нису повиновали налогу да се појаве пред Судом ( Члан IX 1. Устава БиХ),
* да нису осуђивани за кривично дјело злоупотребе службеног положаја или за било које кривично дјело на безусловну казну затвора у трајању дужем од три мјесеца или лице којем је изречена мјера забране вршења позива, дјелатности или дужности,

б) Посебни услови и критеријуми за именовање чланова Управног одбора за кандидате су:

- завршене интегрисане академске студије из области медицине, стоматологије или фармације, први циклус академског или струковног студија са 180 или 240 ЕЦТС бодова економског или правног факултета,

- најмање једна година радног искуства у струци,

- познавање дјелатности којом се бави установа,

- познавање садржаја и начина рада органа управљања.

Под радним искуством у струци од најмање једне године, подразумијева се радно искуство након стицања степена стручне спреме из поглавља IV под б) алинеја 1.

V Потребна документа

Уз пријаву на конкурс кандидати су дужни доставити доказе о испуњавању општих и посебних услова:

- увјерење о држављанству,

- овјерену копију дипломе,

- доказ о радном искуству у струци,

- биографију о кретању у служби,

- потписане и овјерене изјаве о испуњавању услова из поглавља IV, под а) алинеја 3. 4. и 5. овог конкурса,

- потписана и овјерена изјава о непостојању сукоба интереса из поглавља Ⅵ овог конкурса,

- кандидати могу приложити и друга документа којима доказују испуњавање потребних услова.

Документа којима се доказује испуњавање општих и посебних услова достављају се у оригиналу или овјереној фотокопији, а документа из поглавља IV под а) алинеја 3. 4. и 5. не могу бити старија од шест мјесеци од издавања.

Са свим кандидатима који уђу у ужи избор, Комисија за избор ће обавити интервју, о чему ће кандидати бити благовремено обавијештени.

VI Сукоб интереса

Кандидати не могу обављати дужности, активности или бити на положају који доводи до сукоба интереса, како је прописано одредбама Закона о спречавању сукоба интереса у органима власти Републике Српске („Службени гласник Републике Српске“, број: 73/08, 52/14 и 90/23), Закона о министарским, владиним и другим именовањима Републике Српске („Службени гласник Републике Српске“, број 41/03), као и другим законима, који регулишу сукоб интереса и неспојивости функција.

Кандидати не могу бити лица која су на функцији у политичкој странци.

VII Рок за подношење пријава је 15 дана од дана посљедњег објављивања конкурса у једном о јавних гласила из поглавља VIII овог конкурса.

Непотпуне и неблаговремене пријаве неће се разматрати.

Пријаве са потребним документима могу се доставити лично у шалтер салу Градске управе или путем поште на адресу: Скупштина града Дервента, Трг ослобођења број 3, 74400 Дервента, посебно са назнаком „Комисија за избор по јавном конкурсу за именовања у ЈЗУ Дом здравља Дервента“.

VIII Јавни конкурс ће бити објављен у „Службеном гласнику Републике Српске“, дневном листу „ГЛАС СРПСКЕ“ и „Дервентском листу“.

СКУПШТИНА ГРАДА ДЕРВЕНТА

Број: 01-022-\_\_/25 ПРЕДСЈЕДНИК

Датум: \_\_\_\_\_\_\_ 2025. године СКУПШТИНЕ ГРАДА

Синиша Јефтић