**РЕПУБЛИКА СРПСКА**

**ГРАД ДЕРВЕНТА**

**ГРАДОНАЧЕЛНИК**

**ГРАДСКА УПРАВА**

**ОДЈЕЉЕЊЕ ЗА ПРИВРЕДУ И**

**ДРУШТВЕНЕ ДЈЕЛАТНОСТИ**

**Дервента, Трг ослобођења бр.3, 74400 Дервента Тел: ++387 53 315 161, Факс: ++387 53 315 184 е-маил:**

**derv.pri@gmail.com**

**И Н Ф О Р М А Ц И Ј А**

**о запошљавању на подручју Града, броју и структури**

**незапослених лица, као и потребним кадровима**

**за развој Града**

**Дервента, маја 2025. године**

**1. Увод**

Информација о запошљавању на подручју Града, броју и структури незапослених лица, као и потребним кадровима за развој Града урађена је у складу са програмским задацима Одјељења за привреду и друштвене дјелатности Градске управе Града Дервента за 2025. годину.

Приликом израде Информације као извор података служили су подаци достављени од стране Пореске управе Републике Српске, Завода за запошљавање РС - филијала Добој, Биро Дервента, Републичког завода за статистику Републике Српске, те подаци којим располаже Одјељење за привреду и друштвене дјелатности Градске управе Града Дервента.

**2. Запошљавање на подручју града, број и структура незапослених**

**лица и потребни кадрови за развој Града**

**2. 1. Стање запослености на подручју Града**

Према подацима Пореске управе Републике Српске на подручју Града Дервента, са 30.04.2025. године био је запослен 6.851 радник, што је за 3,94 % више у односу на стање 30.04.2024. године (са 30.04.2024. године било је 6.591 запослених).

Ако упоредимо стање запослености на крају 2024. године (6.710 запослених) са стањем на дан 31.12.2023. године може се уочити да је број запослених у 2024. години већи за 1,66 % (на дан 31.12.2023. године било је 6.600 запослених).

У сљедећој табели дати су подаци Пореске управе Републике Српске о броју запослених на подручју Града Дервента по дјелатностима, стање са 30.04.2025. године, као и процентуално учешће појединих дјелатности у укупном броју запослених:

**Структура запослености по дјелатностима**

**на подручју Града Дервента, стање са 30.04.2025. године**

**Табела број 1**

|  |  |  |  |  |
| --- | --- | --- | --- | --- |
| Редни број | Назив дјелатности | Број запослених са 30.04.2025. године | | Учешће у укупном броју запослених (у %) |
| 1. | Пољопривреда, шумарство и риболов | 126 | | 1,83 |
| 2. | Вађење руда и камена | 0 | | 0 |
| 3. | Прерађивачка индустрија | 2990 | | 43,64 |
| 4. | Производња и снабдијевање електричном енергијом,гасом, паром и климатизација | 22 | | 0,32 |
| 5. | Снабдијевање водом, канализација, управљање отпадом и дјелатности санације (ремедијације) животне средине | 118 | | 1,72 |
| 6. | Грађевинарство | 166 | | 2,42 |
| 7. | Трговина на велико и мало, поправка моторних возила и мотоцикала | 1.411 | | 20,59 |
| 8. | Саобраћај и складиштење | 177 | 2,58 | |
| 9. | Дјелатности пружања смјештаја, припреме и послуживања хране, хотелијерство и угоститељство | 187 | 2,73 | |
| 10. | Информације и комуникације | 43 | 0,63 | |
| 11. | Финансијске дјелатности и дјелатности осигурања | 40 | 0,58 | |
| 12. | Пословање некретнинама | 7 | 0,10 | |
| 13. | Стручне, научне и техничке дјелатности | 248 | 3,61 | |
| 14. | Административне и помоћне услужне дјелатности | 41 | 0,60 | |
| 15. | Јавна управа и одбрана, обавезно социјално осигурање | 167 | 2,44 | |
| 16. | Образовање | 499 | 7,28 | |
| 17. | Дјелатности здравствене заштите и социјалног рада | 247 | 3,60 | |
| 18. | Умјетност, забава и рекреација | 43 | 0,63 | |
| 19. | Остале услужне дјелатности | 94 | 1,37 | |
| 20. | Неусклађена шифра према Класификацији дјелатности РС | 226 | 3,30 | |
|  | **УКУПНО:** | **6.851** | **100,00** | |

У сљедећим табелама дата је структура запослености по дјелатностима на подручју Града, стање на крају 2024. године и на крају 2023. године.

**Преглед стања запослености по дјелатностима**

**на подручју Града Дервента, стање са 31.12.2024.**

**и 31.12.2023. године**

**Табела број 2**

|  |  |  |  |  |  |  |
| --- | --- | --- | --- | --- | --- | --- |
| **Редни број** | **Назив дјелатности** | **Број запослених** | | | | **Индекс**  **2024./2023. година** |
| **Број запослених 31.12.2024. године** | **Учешће у укупном**  **броју**  **запослених**  **(у %)**  **31.12.2024. године** | **Број запослених 31.12.2023. године** | **Учешће у укупном**  **броју**  **запослених**  **(у %)**  **31.12.2023. године** |
| 1. | Пољопривреда, шумарство и риболов | 131 | 1,95 | 128 | 1,94 | 102,34 |
| 2. | Вађење руда и камена | 12 | 0,17 | 9 | 0,13 | 133,33 |
| 3. | Прерађивачка индустрија | 2.916 | 43,45 | 2.902 | 43,96 | 100,48 |
| 4. | Производња и снабдијевање електричном енергијом,гасом, паром и климатизација | 24 | 0,35 | 26 | 0,39 | 92,30 |
| 5. | Снабдијевање водом, канализација, управљање отпадом и дјелатности санације (ремедијације) животне средине | 114 | 1,69 | 111 | 1,68 | 102,70 |
| 6. | Грађевинарство | 165 | 2,45 | 145 | 2,20 | 113,79 |
| 7. | Трговина на велико и мало, поправка моторних возила и мотоцикала | 1.393 | 20,76 | 1.360 | 20,60 | 102,42 |
| 8. | Саобраћај и складиштење | 181 | 2,69 | 182 | 2,76 | 99,45 |
| 9. | Дјелатности пружања смјештаја, припреме и послуживања хране, хотелијерство и угоститељство | 176 | 2,62 | 174 | 2,63 | 101,14 |
| 10. | Информације и комуникације | 44 | 0,65 | 39 | 0,59 | 112,82 |
| 11. | Финансијске дјелатности и дјелатности осигурања | 41 | 0,61 | 37 | 0,56 | 110,81 |
| 12. | Пословање некретнинама | 4 | 0,05 | 2 | 0,03 | 200,00 |
| 13. | Стручне, научне и техничке дјелатности | 235 | 3,50 | 222 | 3,36 | 105,85 |
| 14. | Административне и помоћне услужне дјелатности | 39 | 0,58 | 38 | 0,57 | 102,63 |
| 15. | Јавна управа и одбрана, обавезно социјално осигурање | 166 | 2,47 | 163 | 2,47 | 101,84 |
| 16. | Образовање | 496 | 7,39 | 511 | 7,74 | 97,06 |
| 17. | Дјелатности здравствене заштите и социјалног рада | 238 | 3,54 | 116 | 0,24 | 205,17 |
| 18. | Умјетност, забава и рекреација | 32 | 0,47 | 28 | 0,42 | 114,28 |
| 19. | Остале услужне дјелатности | 90 | 1,34 | 75 | 1,14 | 120,00 |
| 20. | Неусклађена шифра према Класификацији дјелатности РС | 213 | 3,17 | 332 | 5,03 | 64,15 |
|  | **УКУПНО:** | **6.710** | **100,00** | **6.600** | **100,00** | **101,66** |

Када се анализира структура запослености у пословним субјектима према дјелатностима у 2025. годиниможе се закључити сљедеће:

а) Запосленост у области прерађивачке индустрије, која у структури запослених на подручју Града учествује са 43,64 % је задовољавајућа.

б) Број запослених у области пољопривреде, шумарства и риболова у укупној запослености Града учествује са 1,94 %. Овај проценат је релативно низак.

в) Запосленост у области грађевинарства је 2,24 % у укупном броју запослених на подручју Града. Ово учешће је такође ниско, међутим, може се процијенити, имајући у виду интензивну изградњу да је број запослених у грађевинарству већи, али због присуства рада на црно сви запослени нису евидентирани.

г) Број запослених у области трговине и поправке моторних возила и мотоцикала у односу на запошљавање у областима производње може се оцијенити као релативно позитивно (20,59 % запослених у области трговине и поправке моторних возила и мотоцикала у укупној запослености).

д) Запосленост у области саобраћаја и складиштења учествује са 2,58 % у укупној запослености и може се оцијенити као релативно низак проценат.

е) Образовање, здравство и социјални рад запошљавају 10,88 % од укупног броја запослених, што се може оцијенити као релативно задовољавајући податак, имајући у виду ниво запошљавања у привреди.

ђ) У области јавне управе и одбране, те обавезног социјалног осигурања запослено је 2,44 % укупно запослених на подручју Града.

Према подацима Завода за запошљавање Републике Српске, Филијала Добој, Биро Дервента, у 2024. години били су расписани Јавни позиви за запошљавање по сљедећим програмима:

1. **Програм подршке запошљавању младих са ВСС у статусу приправника у 2024. години**

У оквиру пројекта реализовано је:

- Запошљавање код послодавца: Број поднесених захтјева је 5, а број реализованих је 4 захтјева. Број послодаваца који су поднијели захтјев за запошљавање радника је 5, а број радника запослених по поднесеним захтјевима је 6 радника.

Програм подршке запошљавању младих са ВСС у статусу приправника у 2024. години је и даље у поступку реализације, тј. у току је запошљавање приправника по поднесеним захтјевима.

**2.Програм подршке запошљавању у привреди путем исплате подстицаја у висини уплаћених пореза и доприноса у 2024. години.**

У оквиру пројекта реализовано је:

- Запошљавање код послодавца: Број поднесених захтјева је 30, а број реализованих је 28 захтјева. Број послодаваца који су поднијели захтјев за запошљавање радника је 10, а број радника запослених по поднесеним захтјевима је 11 код послодавца. Самозапошљавање : поднесено 20 захтјева, реализовано 18 захтјева и запослено 18 радника. Укупно је запослено 29 радника.

**3.Програм запошљавања и самозапошљавања за коришћење средстава по програму подршке запошљавању Рома у Републици Српској у 2023. години – реализовано у 2024. години**

У оквиру пројекта реализовано је:

* Запошљавање код послодавца: Број поднесених захтјева је 2, а број реализованих је 2 захтјева. Број послодаваца који су поднијели захтјев за запошљавање радника је 2, а број радника запослених по поднесеним захтјевима је 3 радника.Самозапошљавања није било.

У 2025. години до сада је објављен Јавни позив послодавцима за коришћење средстава по програму подршке запошљавању Рома у Републици Српској, грант за 2024. годину.Отворен је до утрошка средстава.

Остали јавни позиви послодавцима и незапосленим лицима за коришћење средстава по програмима запошљавања у 2025. години још нису расписани.

**2. 2. Број и структура незапослених лица**

Према подацима Завода за запошљавање Републике Српске, Филијала Добој, Биро Дервента на подручју Града Дервента на дан 30.04.2025. године на евиденцији незапослених било је пријављено 417 лица. У односу на исти период 2024. године број пријављених на евиденцији је мањи за 13,13 % (у 2024. години било је 480 пријављених лица.)

Од укупног броја незапослених лица 48,21 % су мушкарци, а 51,79 % су жене.

Од укупно евидентираних лица 4,31 % су ратни војни инвалиди свих категорија инвалидности, 22,06 % су учесници рата, а 4,55 % су чланови породица погинулих бораца.

Од укупног броја евидентираних је 99,52 % лица са сталним пребивалиштем, а 0,48 % су расељена лица.

Ако поредимо укупан број пријављених за април 2024. године и април 2025. године, видљиво је да је у 2025. години дошло до смањења броја лица на евиденцији za 63 лица.

Поред евиденција у Бироу се интензивно ради са незапосленим лицима кроз активности посредовања (послодавац-незапослено лице), обуке за активно тражење посла, израду индивидуалног плана запошљавања са незапосленим лицима, индивидуална и групна савјетовања, обуке из предузетништва, што утиче на њихову активност у тражењу посла, те је у сваком мјесецу већи број лица брисаних ради запослења у односу на број брисаних по другом основу.

У Бироу је од 2014. године једна од мјера активне политике запошљавања Завода је Клуб за тражење посла, реализован у сарадњи са Пројектом запошљавања младих (YЕР), а у циљу боље и квалитетније припреме незапослених лица за све сложеније и захтјевније тржиште рада.

Такође, сваке године се раде активности на истраживању тржишта рада –анкетирање послодаваца чији је основни циљ сагледавање потреба за одређеним кадровима, прикупљање и анализа података о свим релевантним промјенама и захтјевима тржишта, како би се благовремено предузимале мјере и активности

( активност се проводи на нивоу Завода, а обрађени подаци су доступни на интернет страници), као и професионално информисање ученика завршних разреда.

На овај начин стављен је већи акцент на рад са незапосленим лицима и послодавцима, тј. кључну функцију Завода, повезивање незапослене особе која активно тражи запослење са послодавцима који имају потребу за радницима.

Квалификациона структура евидентираних 30.04.2025. године и 30.04.2024. године, дата је у сљедећој табели:

**Квалификациона структура незапослених**

**према евиденцији Бироа за запошљавање Дервента**

**30.04.2025.год. и 30.04.2024.год.**

**Табела број 3**

|  |  |  |  |  |
| --- | --- | --- | --- | --- |
| **Редни број** | **Степен стручне**  **спреме** | **Број пријављених лица**  **30.04.2025. године** | **Број пријављених лица**  **30.04.2024. године** | **Индекс**  **2025./2024.** |
| 1. | Неквалификовани радници | 63 | 75 | 84,00 |
| 2. | Полуквалификовани и НСС радници | 6 | 10 | 60,00 |
| 3. | Квалификовани радници, разних квалификација | 136 | 155 | 87,74 |
| 4. | Лица са средњом стручном спремом | 165 | 180 | 91,67 |
| 5. | Висококвалификовани радници | 1 | 3 | 33,33 |
| 6. | Лица са вишом школском спремом | 2 | 3 | 66,67 |
| 7. | Лица са високом стручном спремом ВСС - 180 ЕЦТС | 11 | 16 | 68,75 |
| 8. | Лица са високом стручном спремом ВСС - 240 ЕЦТС | 27 | 37 | 72,97 |
| 9. | Мастери - 300 ЕЦТС | 6 | 1 | 600,00 |
| 10. | Магистри | 0 | 0 | 0 |
| 11. | ВСС 360 ЕЦТС | 0 | 0 | 0 |
| 12. | Доктори наука | 0 | 0 | 0 |
|  | **УКУПНО:** | **417** | **480** | **86,87** |

У сљедећој табели приказано је структурно учешће појединих квалификација у укупном броју незапослених:

**Учешће појединих квалификација у укупном броју**

**незапослених у 2025. и 2024. години**

**Табела број 4**

|  |  |  |  |  |  |
| --- | --- | --- | --- | --- | --- |
| **Редни број** | **Степен стручне**  **спреме** | **Број лица**  **30.04.2025.**  **године** | **Учешће у**  **укупном броју**  **(у %)** | **Број лица**  **30.04.2024.**  **године** | **Учешће у**  **укупном броју**  **(у %)** |
| 1. | Неквалификовани радници | 63 | 15,10 | 75 | 15,62 |
| 2. | Полуквалификовани и НСС радници | 6 | 1,44 | 10 | 2,08 |
| 3. | Квалификовани радници, разних квалификација | 136 | 32,61 | 155 | 32,29 |
| 4. | Лица са средњом стручном спремом | 165 | 39,56 | 180 | 37,50 |
| 5. | Висококвалификовани радници | 1 | 0,23 | 3 | 0,62 |
| 6. | Лица са вишом школском спремом | 2 | 0,47 | 3 | 0,62 |
| 7. | Лица са високом стручном спремом ВСС -180 ЕЦТС | 11 | 2,64 | 16 | 3,33 |
| 8. | Лица са високом стручном спремом ВСС -240 ЕЦТС | 27 | 6,47 | 37 | 7,70 |
| 9. | Мастери - 300 ЕЦТС | 6 | 1,44 | 1 | 0,20 |
| 10. | Магистри | 0 | 0 | 0 | 0 |
| 11. | ВСС 360 ЕЦТС | 0 | 0 | 0 | 0 |
| 12. | Доктори наука | 0 | 0 | 0 | 0 |
|  | **УКУПНО** | **417** | **100,00** | **480** | **100,00** |

Према квалификацијама полна структура незапослених је сљедећа:

**Полна структура незапослених лица у Дервенти**

**на дан 30.04.2025. године**

**Табела број 5**

|  |  |  |  |  |
| --- | --- | --- | --- | --- |
| **Редни број** | **Степен стручне**  **спреме** | **Укупан**  **број незапослених лица на дан**  **30.04.**  **2025. године** | **Број незапослених**  **жена** | **Учешће жена у**  **укупном броју**  **незапослених**  **(у %)** |
| 1. | Неквалификовани радници | 63 | 26 | 6,23 |
| 2. | Полуквалификовани и НСС радници | 6 | 6 | 1,44 |
| 3. | Квалификовани радници, разних квалификација | 136 | 46 | 11,03 |
| 4. | Лица са средњом стручном спремом | 165 | 102 | 24,46 |
| 5. | Висококвалификовани радници | 1 | 0 | 0 |
| 6. | Лица са вишом школском спремом | 2 | 0 | 0 |
| 7. | Лица са високом стручном спремом ВСС -180 ЕЦТС | 11 | 9 | 2,16 |
| 8. | Лица са високом стручном спремом ВСС -240 ЕЦТС | 27 | 22 | 5,27 |
| 9. | Мастери - 300 ЕЦТС | 6 | 5 | 1,20 |
| 10. | Магистри | 0 | 0 | 0 |
| 11. | ВСС 360 ЕЦТС | 0 | 0 | 0 |
| 12. | Доктори наука | 0 | 0 | 0 |
|  | **УКУПНО** | **417** | **216** | **51,79** |

**Старосна структура незапослених лица на**

**подручју општине Дервента на дан 30.04.2025. године**

**Табела број 6**

|  |  |  |  |
| --- | --- | --- | --- |
| **Редни број** | **СТАРОСНА ДОБ НЕЗАПОСЛЕНИХ** | **БРОЈ ПРИЈАВЉЕНИХ ЛИЦА НА ЕВИДЕНЦИЈИ ЗАВОДА ЗА ЗАПОШЉАВАЊЕ** | **УЧЕШЋЕ У УКУПНОМ БРОЈУ ПРИЈАВЉЕНИХ**  **(У%)** |
| **1.** | ОД 15-18 година | 0 | 0 |
| **2.** | ОД 18-20 година | 4 | 0,96 |
| **3.** | ОД 20-24 године | 32 | 7,67 |
| **4.** | ОД 24-27 година | 34 | 8,15 |
| **5.** | ОД 27-30 година | 30 | 7,19 |
| **6.** | ОД 30-35 година | 43 | 10,31 |
| **7.** | ОД 35-40 година | 28 | 6,71 |
| **8.** | ОД 40-45 година | 35 | 8,39 |
| **9.** | ОД 45-50 година | 47 | 11,27 |
| **10.** | ОД 50-55 година | 40 | 9,59 |
| **11.** | ОД 55-60 година | 55 | 13,19 |
| **12.** | ОД 60-65 година | 69 | 16,55 |
| **13.** | ЛИЦА У 65-тој години | 0 | 0 |
|  | **УКУПНО:** | **417** | **100,00** |

При анализи старосне структуре незапослених уочава се да је највећи број незапослених у старосној доби у којој је човјек радно најспособнији (у априлу 2025. године 153 лица или 36,69 % пријављених је у старосној доби од 30 до 50 година).

У наставку Информације је дат преглед занимања са највећим бројем пријављених на евиденцију Завода за запошљавање Дервента унутар појединих квалификација, стање у априлу 2025. године и у априлу 2024. године.

**Структура незапослених по занимањима у оквиру квалификованих радника**

**(најбројнија занимања)**

**Табела број 7**

|  |  |  |  |  |
| --- | --- | --- | --- | --- |
| **Редни број** | **ЗАНИМАЊЕ** | **Број незапослених**  **у априлу 2025. године** | **Број незапослених**  **у априлу 2024. године** | **Индекс**  **2025./2024.** |
|  | **КВАЛИФИКОВАНИ**  **РАДНИЦИ** |  |  |  |
| 1. | Бравар | 18 | 26 | 69,23 |
| 2. | Продавач | 16 | 30 | 53,33 |
| 3. | Кухар | 12 | 13 | 92,30 |
| 4. | Конобар | 5 | 7 | 71,42 |
| 5. | Ауто-механичар | 6 | 7 | 85,71 |
| 6. | Обућар | 11 | 13 | 84,61 |
| 7. | Возач теретних кола | 4 | 3 | 133,33 |
| 8. | Металостругар | 5 | 5 | 100,00 |
| 9. | Ауто-електричар | 3 | 7 | 42,85 |

**Структура незапослених по**

**занимањима у оквиру средње стручне спреме**

**(најбројнија занимања)**

**Табела број 8**

|  |  |  |  |  |
| --- | --- | --- | --- | --- |
| **Редни број** | **ЗАНИМАЊЕ** | **Број незапослених**  **у априлу 2025. године** | **Број незапослених**  **у априлу 2024. године** | **Индекс**  **2025./2024.** |
|  | **СРЕДЊА СТРУЧНА СПРЕМА** |  |  |  |
| 1. | Пољопривредни техничар | 16 | 20 | 80,00 |
| 2. | Економски техничар | 15 | 18 | 83,33 |
| 3. | Техничар рачунарства | 10 | 11 | 90,90 |
| 4. | Матурант гимназије | 14 | 13 | 107,69 |
| 5. | Трговински техничар | 12 | 13 | 92,30 |
| 6. | Машински техничар | 12 | 10 | 120,00 |
| 7. | Ветеринарски техничар | 6 | 7 | 85,71 |
| 8. | Техничар електроенергетике | 11 | 11 | 100,00 |
| 9. | Електротехничар-енергетичар | 6 | 10 | 60,00 |
| 10. | Медицинска сестра-техничар | 8 | 7 | 114,28 |

**Структура незапослених по**

**занимањима у оквиру високе стручне спреме**

**( најбројнија занимања)**

**Табела број 9**

|  |  |  |  |  |
| --- | --- | --- | --- | --- |
| **Редни број** | **ЗАНИМАЊЕ** | **Број незапослених**  **у априлу 2025. године** | **Број незапослених**  **у априлу 2024. године** | **Индекс 2025./2024.** |
|  | **ВИСОКА СТРУЧНА СПРЕМА** |  |  |  |
| 1. | Дипломирани економист (разни смјерови) | 8 | 11 | 72,72 |
| 2. | Дипломирани правник  (разни смјерови) | 3 | 4 | 75,00 |
| 3. | Дипломирани инжењер саобраћаја  (разни смјерови) | 1 | 3 | 33,33 |
| 4. | Дипломирани физиотерапеут | 2 | 2 | 100,00 |
| 5. | Професор разредне наставе | 7 | 6 | 116,67 |

**2.3. Кадрови потребни за развој Града**

У циљу усклађивања образовања ученика у средњим школама на подручју Града за струке и занимања за које привреда овог Града има потребу, приликом утврђивања Приједлога плана уписа ученика у први разред средњих школа у Дервенти у школској 2025/2026. години, реализован је заједнички састанак представника Града Дервента, Завода за запошљавање РС - Биро Дервента, Подручне привредне коморе Добој, привредника, те директора основних и средњих школа, на тему Приједлога плана уписа у први разред средњих школа у школској 2025/2026. години.

Приликом усвајања Приједлога плана уписа ученика у први разред у школској 2025/2026. години, школски одбори ЈУ СШЦ „Михајло Пупин“ и ЈУ Стручна и техничка школа руководили су се приједлогом Наставничког вијећа, расположивим наставним и стручним капацитетима, интересовањем и жељама ученика деветог разреда основних школа, као и потребама тржишта рада.

Средње школе из Дервенте добиле су сагласност Министарства просвјете и културе Републике Српске на План уписа ученика у први разред средње школе за школску 2025/2026. годину за занимања и одјељења која су дата у наставку Информације.

У ЈУ Стручна и техничка школа Дервента одобрен је, од стране Министарства просвјете и културе Републике Српске, упис ученика у први разред у школској 2025/2026. години за занимања:

1. Машинство и обрада метала-Техничар ЦНЦ технологија (четворогодишње занимање - једно одјељење);

- Машинство и обрада метала - Бравар-заваривач ½ и Механичар гријне и расхладне технике ½ (трогодишње занимање - једно комбиновано одјељење );

2. Економија, право и трговина- Пословно-правни техничар (четворогодишње занимање - једно одјељење);

3. Пољопривреда и прерада хране- Агротехничар (четворогодишње занимање - једно одјељење);

4. Угоститељство и туризам – Кулинарски техничар- (четворогодишње занимање - једно одјељење).

У ЈУ Средњошколски центар „Михајло  Пупин“ Дервента одобрен је упис ученика у први разред средње школе за школску 2025/2026. годину за занимања: ново

1. Гимназија - Општи смјер (четворогодишње занимање - једно одјељење);

- Гимназија – Друштвено-језички смјер (четворогодишње занимање - једно одјељење);

2. Електротехника -Техничар информационих технологија (четворогодишње занимање -једно одјељење);

- Електротехника-Електричар-Електроинсталатер ½ и Ауто-електричар ½ (трогодишње занимање - једно комбиновано одјељење);

3.Здравство – Медицински техничар- (четворогодишње занимање - једно одјељење).

Од занимања која су предвиђена Планом уписа у средње школе **дефицитарна занимања су: бравар-заваривач и електричар-електроинсталатер.**

Према информацијама Завода за запошљавање РС - Биро Дервента, на евиденцији Биро-а, када је у питању средња стручна спрема нема обућара (штепери – лица обучена за рад на шиваћој машини и искрајачи горњих дијелова обуће) млађе старосне доби, а која су на подручју Града тражена, те кувара са радним искуством.

Може се навести и потреба за лицима металске и машинске струке (обрађивачи метала резањем, заваривачи са и без атеста, лица обучена за рад на ЦНЦ машинама), лица грађевинске струке трећег степена (зидари, тесари, армирачи, фасадери и молери), складиштари и још нека занимања за која се рјеђе исказују потребе.

Што се тиче средње стручне спреме – III степен недостају његоватељи ( такође недостају и његоватељи који су лица са преквалификацијом).

Када је у питању висока стручна спрема, на евиденцији нема пријављених дипломираних инжењера машинства, дипломираних инжењера мехатронике, дипломираних инжењера електротехнике, дипломираних инжењера информатике, дипломираних грађевинских инжењера, доктора медицине, дипломираних фармацеута, професора њемачког језика, професора енглеског језика, професора српског језика, професора математике и физике и још неких занимања за којима се ријетко исказују потребе.

Стање на евиденцији се свакодневно мијења, а ово су нека од дефицитарних занимања, која се на нашем подручју траже у различитим периодима.

**3. Закључци**

1. На подручју Града Дервента, са 30.04.2025. године био је запослен 6.851 радник, што је за 3,94 % више у односу на исти период 2024. године.

Број запослених на крају 2024. године је већи за 1,66% у односу на стање на крају 2023. године.

2. Највише запослених у 2025. години је у области прерађивачке индустрије ( 43,64 %), затим у области трговине на велико и мало и поправке моторних возила и мотоцикала (20,59 %), док је у ванпривреди запослено 20,84 % укупног броја запослених.

3. Према подацима Завода за запошљавање Републике Српске, Филијала Добој, Биро Дервента, на подручју Града Дервента на дан 30.04.2025. године било је пријављених 417 лица. У односу на исти период 2024. године број пријављених на евиденцији је мањи за 13,13 %.

4. У укупном броју незапослених највише је лица са средњом стручном спремом – 39,56 %, затим квалификованих радника, разних квалификација – 32,61%, те неквалификованих радника – 15,10 %.

5. Од укупног броја незапослених 51,79 % су жене.

6. При анализи старосне структуре незапослених уочава се да је највећи број незапослених у старосној доби у којој је човјек радно најспособнији (у априлу 2025. године 153 лица или 36,69 % пријављених је у старосној доби од 30 до 50 година).

7. Од занимања која су предвиђена Планом уписа у средње школе за школску 2025/26. годину дефицитарна занимања су: бравар-заваривач и електричар-електроинсталатер.

Према информацијама Завода за запошљавање РС - Биро Дервента, на евиденцији Биро-а, када је у питању средња стручна спрема нема обућара (штепери – лица обучена за рад на шиваћој машини и искрајачи горњих дијелова обуће) млађе старосне доби, а која су на подручју Града тражена, те кувара са радним искуством.

Може се навести и потреба за лицима металске и машинске струке (обрађивачи метала резањем, заваривачи са и без атеста, лица обучена за рад на ЦНЦ машинама), лица грађевинске струке трећег степена (зидари, тесари, армирачи, фасадери и молери), складиштари и још нека занимања за која се рјеђе исказују потребе.

Што се тиче средње стручне спреме – III степен недостају његоватељи (такође недостају и његоватељи који су лица са преквалификацијом).

Када је у питању висока стручна спрема, на евиденцији нема пријављених дипломираних инжењера машинства, дипломираних инжењера мехатронике, дипломираних инжењера електротехнике, дипломираних инжењера информатике, дипломираних грађевинских инжењера, доктора медицине, дипломираних фармацеута, професора њемачког језика, професора енглеског језика, професора српског језика, професора математике и физике и још неких занимања за којима се ријетко исказују потребе.

Стање на евиденцији се свакодневно мијења, а ово су нека од дефицитарних занимања, која се на нашем подручју траже у различитим периодима.

**ОБРАЂИВАЧ: ПРЕДЛАГАЧ:**

**ОДЈЕЉЕЊЕ ЗА ПРИВРЕДУ И ГРАДОНАЧЕЛНИК**

**ДРУШТВЕНЕ ДЈЕЛАТНОСТИ**