ПРИЈЕДЛОГ

На основу члана 348. став 1. Закона о стварним правима („Службени гласник Републике Српске“, број: 124/08, 3/09, 58/09, 95/11, 60/15, 18/16 – одлука УС, 107/19, 1/21-одлука УС и 119/21-одлука УС), члана 5. Правилникa о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број: 20/12 и 63/19), члана 18. став 1. тачка 1) податчка 8. и члана 39. став 2. тачка 13. Закона о локалној самоуправи („Службени гласник Републике Српске“, број: 97/16, 36/19 и 61/21), члана 9. Одлуке о уређењу простора и грађевинском земљишту („Службени гласник Града Дервента“, број: 15/21 и 18/22) и члана 37. став 2. тачка 13) Статута Града Дервента („Службени гласник Града Дервента“, број: 6/21, 20/21 и 10/22), Скупштина града Дервента, на сједници одржаној дана \_\_\_\_\_\_\_\_\_\_\_\_ 2025. године, донијела је

ОДЛУКУ

о продаји неизграђеног градског грађевинског земљишта (грађевинска парцела број: 15) у својини Града Дервента у обухвату РП „ИНДУСТРИЈСКА ЗОНА“,

путем усменог јавног надметања ( лицитације)

Члан 1.

Град Дервента продаје непокретности – неизграђено градско грађевинско земљиште у својини Града Дервента са 1/1 дијела, које се налази у обухвату Регулационог плана „ИНДУСТРИЈСКА ЗОНА“, у Жељезничкој улици, уписано у Лист непокретности број : 416 КО Дервента 1 и то грађевинску парцелу број : 15, укупне површине 5.111 м2 а коју чине: катастарска парцела број: 146/6 „ЈАСЕНЦИ“ њива 3. класе површине 2.541 м2, катастарска парцела број: 115/40 „ЈАСЕНЦИ“ њива 3. класе површине 1.539 м2 и катастарска парцела број: 115/75 „ЈАСЕНЦИ“ њива 3. класе површине 1.031 м2, по тржишној цијени од 49,22 KM/м2, односно по почетној продајној цијени за цијелу грађевинску парцелу у износу од 251.563,42 КМ.

Члан 2.

На грађевинској парцели која је предмет продаје према наведеном регулационом плану предвиђена је изградња пословног објекта.

Члан 3.

1. Продаја непокретности из члана 1. ове Одлуке извршиће се усменим јавним

надметањем - лицитацијом (у даљем тексту: лицитација).

(2) Оглас о лицитацији ће се објавити у једним од дневних новина доступних свим

грађанима Републике Српске, на ТВ „Канал 3“, огласној табли и званичној интернет страници Града Дервента и то најкасније 15 дана прије дана одређеног за дан лицитације.

Члан 4.

1. Лицитацију ће спровести Комисија за спровођење јавног надметања (у даљем

тексту: Комисија), а у складу са одредбама Правилника о поступку јавног конкурса за располагање непокретностима у својини Републике Српске и јединица локалне самоуправе.

1. Право учешћа на лицитацији имају сва заинтересована физичка и правна

лица која по закону могу стећи право својине на непокретности која је предмет продаје.

Члан 5.

На непокретностима које су предмет лицитације нису укњижени терети.

Члан 6.

1. По окончању поступка лицитације, а на основу прибављеног мишљења

Правобранилаштва Републике Српске, Скупштина града, као надлежни орган, донијеће одлуку о продаји непокретности лицу чија понуда буде утврђена као најповољнија, на основу које ће се закључити писмени купопродајни уговор, којим ће се ближе регулисати међусобна права и обавезе уговорних страна.

1. Уговор ће у име Града Дервенте, као продавца, потписати Градоначелник.
2. Ако учесник лицитације чија је понуда буде утврђена као најповољнија

одустане од закључења уговора, губи право на повраћај кауције.

1. Купопродајну цијену, у коју се урачунава износ положене кауције, купац је дужан

уплатити у року од 15 (петнаест) дана од дана ступања на снагу одлуке из става 1. овог члана, на одговарајући жиро рачун продавца.

1. Уколико купац не изврши уплату купопродајне цијене у напријед наведеном

року, дужан је да Граду Дервента уплати на износ дуга и затезну камату, до дана исплате, по каматној стопи утврђеној Законом о затезној камати.

1. Купац поред излицитиране цијене, сноси трошкове који су везани за пренос

лицитиране непокретности.

Члан 7.

Ова одлука ступа на снагу осмог дана од дана објављивања у „Службеном гласнику Града Дервента“.

СКУПШТИНА ГРАДА ДЕРВЕНТА

Број: \_\_\_\_\_\_\_/25 ПРЕДСЈЕДНИК

Датум: \_\_\_\_\_\_\_\_ 2025. године СКУПШТИНЕ ГРАДА

Синиша Јефтић

О б р а з л о ж е њ е

Правни основ за доношење ове одлуке садржан је у одредби члана 348. став 1. Закона о стварним правима („Службени гласник РС“, број : 124/08, 3/09, 58/09, 95/11, 60/15, 18/16 – одлука УС, 107/19 и 1/21-одлука УС), којом је прописано да се непокретностима у својини Републике и јединица локалне самоуправе, као и са правом грађења може располагати само на основу јавног конкурса и уз накнаду утврђену по тржишној цијени, ако посебним законом није другачије одређено, одредбама члана 18. став 1. тачка 1) податчка 8 и члана 39. став 2. тачка 13. Закона о локалној самоуправи („Службени гласник Републике Српске”, број : 97/16, 36/19 и 61/21), те одредбама члана 37. став 2. и члана 89. став 2. Статута Града Дервента („Службени гласник Града Дервента”, број : 6/21, 20/21 и 10/22), којимa је прописана надлежност Скупштине града за доношење предметне одлуке.

Одредбама члана 5. и 11. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број: 20/12 и 63/19-одлука УС), прописано је да одлуку о начину и условима продаје непокретности у својини јединица локалне самоуправе доноси скупштина јединица локалне самоуправе, те да поступак лицитације спроводи комисија коју именује скупштина јединице локалне самоуправе.

Одредбом члана 9. Одлуке о уређењу простора и грађевинском земљишту („Службени гласник Града Дервента“, број: 15/21 и 18/22), прописано да се јавна продаја градског грађевинског земљишта у својини Града врши на основу јавног конкурса, усменим јавним надметањем – лицитацијом према одредбама Правилника о поступку јавног конкурса за располагање непокретностима у својини Републике Српске и јединица локалне самоуправе, а одлуку о начину и условима јавне продаје градског грађевинског земљишта доноси Скупштина града, у сваком појединачном случају.

Комисија за утврђивање тржишне вриједности грађевинског земљишта (формирана рјешењем број: 02-111-48/25 од 11.03.2025.године донесеним од стране Градоначелника), утврдила је тржишну вриједност градског грађевинског земљишта означеног као к.п. број: 146/6, 115/40 и 115/75, уписаног у Лист непокретности број 416, КО Дервента 1, као у овој одлуци и то на основу параметара који су утврђени у акту комисије – Процјена градског грађевинског земљишта, број: 07-470-27/25 од 06.05.2025.године.

Према Регулационом плану „ИНДУСТРИЈСКА ЗОНА“ („Сл. гласник Општине Дервента“, број : 3/10), на предметном земљишту предвиђена је изградња пословног објекта.

С обзиром на овако утврђено чињенично стање, а полазећи од цитираних законских одредби, предлаже се Скупштини града доношење предметне Одлуке.

OБРАЂИВАЧ ПРЕДЛАГАЧ

Стручна служба Градоначелника Градоначелник