На основу члана 8. Закона о министарским, владиним и другим именовањима Републике Српске („Службени гласник Републике Српске“, број 41/03), члана 113. став 3. Закона о здравственој заштити („Службени гласник Републике Српске“, број 57/22) и члана 37. став 2. тачка 33. Статута града Дервента („Службени гласник града Дервента, број: 6/21, 20/21 и 10/22), Скупштина града Дервента на \_\_. сједници одржаној, \_\_\_\_ 2025. године, донијела је

**О Д Л У К У**

о расписивању Јавног конкурса за избор и именовање једног члана Управног одбора

Јавне здравствене установе Дом здравља Дервента

Члан 1.

Расписује се Јавни конкурс за избор и именовање једног члана Управног одбора Јавне здравствене установе Дом здравља Дервента.

Члан 2.

Општи и посебни услови и критеријуми за избор и именовање чланова Управног одбора Јавне здравствене установе Дом здравља Дервента, прописани су Законом о министарским владиним и другим именовањима, Законом о здравственој заштити, Статутом ЈЗУ Дом здравља Дервента и Одлуком о утврђивању стандарда и критеријума за избор и именовање чланова Управног одбора ЈЗУ Дом здравља Дервента.

Члан 3.

Јавни конкурс за избор и именовање једног члана Управног одбора ЈЗУ Дом здравља Дервента, чини саставни дио ове одлуке, а биће објављен у „Службеном гласнику Републике Српске“, дневном листу „ГЛАС СРПСКЕ“ и „ Дервентском листу“.

Рок за подношење пријава на Конкурс из члана 1. ове одлуке је 15 дана од дана посљедњег објављивања Конкурса у једном од јавних гласила из става 1. овог члана.

Члан 4.

Поступак спровођења Конкурса, укључујући преглед приспјелих пријава, интервју и предлагање кандидата, у складу са Законом, извршиће Комисија за избор по јавном конкурсу за именовањa у ЈЗУ Дом здравља Дервента, коју je именовaла Скупштина града Дервента.

Члан 5.

За спровођење ове одлуке задужује се Одјељење за општу управу.

Члан 6.

Ова одлука ступа на снагу осмог дана од дана објављивања у „Службеном гласнику града Дервента“.

СКУПШТИНА ГРАДА ДЕРВЕНТА

Број: 01-022-\_\_/25 ПРЕДСЈЕДНИК

Датум: \_\_\_\_ 2025. године СКУПШТИН ГРАДА

Синиша Јефтић

О б р а з л о ж е њ е

Правни основ за доношење ове одлуке

Законом о министарским, владиним и другим именовањима Републике Српске

регулише се отворени поступак избора, којим се врши коначно именовање и поновно именовање на позицију у регулисаном органу дефинисаним тим законом.

Такође, прописано је да након што су одобрени критеријуми за именовање, оглас за упражњену позицију се обавезно мора објавити на најефикаснији могући начин и да се мора објавити најмање у „Службеном гласнику Републике Српске” и барем у једном дневном листу великог тиража, с циљем да буде доступан најширој јавности.

Прописано је и шта све оглас за упражњену позицију мора да садржи.

Чланом 113. став 3. Закона о здравственој заштити („Службени гласник Републике Српске“ број 57/22), као и Статутом града Дервента, прописано је да скупштина локалне самоуправе именује и разрјешава управни одбор установе, на приједлог градоначелника након спроведеног поступка јавне конкуренције.

Разлози за доношење ове одлуке

Будући да је један члан Управног одбора ЈЗУ Дом здравља Дервента, поднио неопозиву оставку, дана 14.04.2025. године, потребно је покренути поступак јавне конкуренције за избор и именовање једног члана Управног одбора ове Јавне здравствене установе, будући да Управни одбор чине три члана.

Из горе наведених разлога предлаже се Скупштини града Дервента доношење одлуке као у приједлогу.

ОБРАЂИВАЧ: ПРЕДЛАГАЧ:

Одјељење за привреду и друштвене ГРАДОНАЧЕЛНИК

дјелатности Игор Жунић