На основу члана 39. став 2. тачка 21. и члана 51. Закона о локалној самоуправи („Службени гласник Републике Српске“, број: 97/16, 36/19 и 61/21), члана 37. став 2. тачка 21. Статута Града Дервента („Службени гласник града Дервента“, број: 6/21, 20/21 10/22) и чланa 55. Пословника о раду Скупштине града Дервента („Службени гласник града Дервента“, број: 24/21 и 18/22), Скупштина града Дервента на 7. сједници, одржаној \_\_\_. \_\_\_ 2025. године, донијела је

Р Ј Е Ш Е Њ Е

o избору члана Комисије за избор и именовање Скупштине града Дервента

1. Бојан Радановић, бира се за члана Комисије за избор и именовање Скупштине града Дервента.

2. Ово рјешење ступа на снагу даном доношења, а објавиће се у „Службеном гласнику града Дервента“.

О б р а з л о ж е њ е

Чланом 39. став 2. тачка 21. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да скупштина града, између осталих, бира и разрјешава чланове сталних и повремених радних тијела скупштине.

Чланом 51. Закона о локалној самоуправи прописано је да скупштина може за извршење својих задатака оснивати сталне и повремене комисије, одборе и савјете као радна тијела скупштине. Ставом 2. истог члана прописано је да се број чланова сталних радних тијела утврђује пословником скупштине града, а ставом 3. да чланови радних тијела скупштине могу да имају право на накнаду у складу са одлуком скупштине.

Скупштина града Дервента је на 1. сједници одржаној 3. децембра 2024. године, Рјешењем број: 01-111-78/24 од 03.12.2024. године („Службени гласник града Дервента“, број 16/24), изабрала предсједника, замјеника предсједника и чланове Комисије за избор и именовање. Наведеним рјешењем је Бојан Земуновић изабран за члана Комисије за избор и именовање из реда одборника, испред Социјалистичке партије.

Како је Скупштина града Дервента разријешила Бојана Земуновића дужности члана Комисије за избор и именовање, због поднесене оставке, Градски одбор Социјалистичке партије Дервента доставио је писани приједлог да се за члана Комисије за избор и именовање Скупштине града Дервента изабере Бојан Радановић, одборник Скупштине града Дервента са листе политичког субјекта Социјалистичка партија, с обзиром да је мјесто члана Комисије за избор и именовање, на основу члана 55. став 2. Пословника о раду Скупштине града Дервента припало Социјалистичкој партији с обзиром на број освојених мандата у Скупштини града.

Комисија за избор и именовање Скупштине града је на 10. сједници одржаној 20. маја 2025. године, након разматрања приједлога ГО СП Дервента да се за члана Комисије за избор и именовање изабере Бојан Радановић, а на основу члана 54. Пословника о раду Скупштине града Дервента утврдила Приједлог рјешења о избору Бојана Радановића за члана Комисије за избор и именовање Скупштине града Дервента и предлаже се Скупштини града доношење рјешења као у диспозитиву.

Скупштина града Дервента је на \_\_\_ сједници одржаној \_\_\_\_\_\_ 2025. године, донијела рјешење као у диспозитиву.

Поука о правном лијеку: Ово рјешење је коначно у управном поступку и против истог није дозвољена жалба, али се може покренути управни спор тужбом код Окружног суда у Добоју, у року од 30 дана од достављања рјешења.

СКУПШТИНА ГРАДА ДЕРВЕНТА

Број: 01-111-\_\_\_/25

Датум: \_\_\_. \_\_\_\_ 2025. године ПРЕДСЈЕДНИК

СКУПШТИНЕ ГРАДА

Синиша Јефтић

ОБРАЂИВАЧ: ПРЕДЛАГАЧ:

Одјељење за општу управу Комисија за избор и именовања