На основу члана 12. Закона о министарским, владиним и другим именовањима Републике Српске („Службени гласник Републике Српске“, број 41/03), члана 16. Закона о систему јавних служби („Службени гласник Републике Српске“, број: 68/07, 109/12 и 44/16), члана 88. став 1. Закона о социјалној заштити („Службени гласник Републике Српске“, број: 37/12, 90/16, 94/19, 42/20 – уредба и 36/22) и члана 37. став 2. тачка 33. Статута Града Дервента („Службени гласник града Дервента“, број: 6/21, 20/21 и 10/22), Скупштина града Дервента на \_\_. сједници, одржаној \_\_\_\_\_\_\_\_\_\_\_\_\_, доноси

**Р Ј Е Ш Е Њ Е**

о именовању једног члана Управног одбора

Јавне установе Геронтолошки центар Дервента

1. За члана Управног одбора Јавне установе Геронтолошки центар Дервента, са \_\_\_\_\_\_\_2025. године, именује се Андреа Милановић, дипл. економиста.

2. Члан Управног одбора из тачке 1. овог рјешења обављаће дужност до истека мандата Управног одбора ЈУ Геронтолошки центар Дервента, кога је Скупштина града Дервента, именовала Рјешењем број: 01-111-61/24 од 21. августа 2024. године.

3. Ово рјешење ступа на снагу даном доношења, а објавиће се у „Службеном гласнику града Дервента“ и „Службеном гласнику Републике Српске“.

О б р а з л о ж е њ е

Скупштина града Дервента је, на 4. редовној сједници одржаној дана 13. фебруара 2025. године, донијела Одлуку о расписивању Јавног конкурса за избор и именовање једног члана Управног одбора Јавне установе Геронтолошки центар Дервента. У складу са наведеном Одлуком, Јавни конкурс је објављен у дневном листу „Глас Српске“ од 03.03.2025. године, „Дервентском листу“ од 06.03.2025. године и „Службеном гласнику Републике Српске“ број 22/25 од 14.03.2025. године.

Поступак по јавном конкурсу за избор и именовање једног члана Управног одбора Јавне установе Геронтолошки центар Дервента, у складу са Законом о министарским, владиним и другим именовањима Републике Српске, спровела је Комисија за избор по јавном конкурсу за именовања у Јавној установи Геронтолошки центар Дервента, коју је именовала Скупштина града Дервента.

По расписаном јавном конкурсу Комисија је одржала двије сједнице. Комисија је прегледала и разматрала пристигле пријаве на јавни конкурс и констатовала да су се благовремено пријавила два кандидата и то Александар Богосавац и Андреа Милановић, обоје из Дервенте. Комисија је констатовала да се Александар Богосавац одазвао на заказани интервју, али је одустао због неспојивости функције члана управног одбора са статусом службеника у јединици локалне самоуправе. Након обављеног интервјуа и оцјене кандидата, који је испунио опште и посебне услове, Комисија је сачинила Извјештај о спроведеном поступку по јавном конкурсу са ранг-листом и исти доставила Градоначелнику на разматрање.

Градоначелник је сходно достављеном Извјештају, на основу члана 16. став 6. Закона о систему јавних служби, утврдио Приједлог рјешења о именовању члана Управног одбора Јавне установе Геронтолошки центар Дервента и предложио Скупштини доношење истог.

Скупштина града Дервента је на \_\_. сједници, одржаној \_\_\_\_\_2025. године, донијела Рјешење као у диспозитиву.

ПОУКА О ПРАВНОМ ЛИЈЕКУ: Ово рјешење је коначно и против истог се не може уложити жалба, али се може покренути управни спор пред Окружним судом у Добоју у року од 30 дана од дана доставлјања овог рјешења.

СКУПШТИНА ГРАДА ДЕРВЕНТА

Број: 01-111-\_\_\_/25 ПРЕДСЈЕДНИК

Датум: \_\_\_\_\_\_\_\_\_\_ 2025. године СКУПШТИНЕ ГРАДА

Синиша Јефтић

ОБРАЂИВАЧ: ПРЕДЛАГАЧ

Одјељење за привреду и друштвене ГРАДОНАЧЕЛНИК

дјелатности Игор Жунић