На основу члана 12. Закона о министарским, владиним и другим именовањима Републике Српске („Службени гласник Републике Српске“, број 41/03), члана 39. став 2. тачка 33. Закона о локалној самоуправи („Службени гласник Републике Српске“, број: 97716, 36/19 и 61/21 ) члана 16. став 1. и 6. Закона о систему јавних служби („Службени гласник Републике Српске“, број: 68/07, 109/12 и 44/16) и члана 37. став 2. тачка 33. Статута Града Дервента („Службени гласник града Дервента“, број: 6/21, 20/21 и 10/22) Скупштина града Дервента на \_\_. сједници, одржаној дана \_\_\_\_\_2025. године донијела је

**Р Ј Е Ш Е Њ Е**

о именовању једног члана Управног одбора Јавне установе

„Туристичка организација града Дервента“ Дервента

1. За члана Управног одбора Јавне установе „Туристичка органиазција града Дервента“ Дервента са \_\_\_\_\_\_\_2025. године, именује се Кристина Кесер, дипл. правник.

2. Члан Управног одбора из тачке 1. овог рјешења обављаће дужност до истека мандата Управног одбора ЈУ „Туристичка организација града Дервента“ Дервента кога је Скупштина града Дервента, именовала Рјешењем број: 01-111-162/22 од 28. октобра 2022. године.

3. Ово рјешење ступа на снагу даном доношења, а објавиће се у „Службеном гласнику града Дервента“ и „Службеном гласнику Републике Српске“.

О б р а з л о ж е њ е

Скупштина града Дервента је, на 4. редовној сједници одржаној дана 13. фебруара 2025. године, донијела Одлуку о расписивању Јавног конкурса за избор и именовање једног члана Управног одбора Јавне установе „Туристичка организација града Дервента“ Дервента. У складу са наведеном Одлуком, Јавни конкурс је објављен у дневном листу „Глас Српске“ од 03.03.2025. године, „Службеном гласнику Републике Српске“ број 22/25 од 14.03.2025. године и „Дервентском листу“ од 06.03.2025. године.

Поступак по јавном конкурсу за избор и именовање једног члана Управног одбора Јавне установе „Туристичка органиазција града Дервента “ Дервента, у складу са Законом о министарским, владиним и другим именовањима Републике Српске, спровела је Комисија за избор по јавном конкурсу за именовања у Јавној установи „Туристичка организација града Дервента“ Дервента, коју је именовала Скупштина града Дервента.

По расписаном јавном конкурсу Комисија је одржала двије сједнице. Комисија је прегледала и разматрала пристигле пријаве на јавни конкурс и констатовала да се благовремено пријавио један кандидат, и то Кристина Кесер, из Дервенте. Након обављеног интервјуа и оцјене кандидата, који је испунио опште и посебне услове прописане конкурсом, Комисија је сачинила Извјештај о спроведеном поступку по јавном конкурсу са ранг-листом и исти доставила Градоначелнику на разматрање.

Градоначелник је сходно достављеном Извјештају, на основу члана 16. став 6. Закона о систему јавних служби, утврдио Приједлог рјешења о именовању једног члана Управног одбора Јавне установе „Туристичка организација града Дервента“ Дервента и предложио Скупштини доношење истог.

Скупштина града Дервента је на \_\_. сједници, одржаној \_\_\_\_\_2025. године, донијела Рјешење као у диспозитиву.

Ово рјешење је коначно и против истог се не може уложити жалба, али се може покренути управни спор пред Окружним судом у Добоју у року од 30 дана од дана достављања овог рјешења.

СКУПШТИНА ГРАДА ДЕРВЕНТА

Број: 01-111-\_\_\_/25 ПРЕДСЈЕДНИК

Датум: \_\_\_\_\_\_\_\_\_\_ 2025. године СКУПШТИНЕ ГРАДА

Синиша Јефтић

ОБРАЂИВАЧ: ПРЕДЛАГАЧ

Одјељење за привреду и ГРАДОНАЧЕЛНИК

друштвене дјелатности Игор Жунић