На основу члана 4. став 2. Закона о министарским, владиним и другим именовањима Републике Српске („Службени гласник Републике Српске“, број 41/03), члана 16. Закона о систему јавних служби („Службени гласник Републике Српске“, број: 68/07, 109/12 и 44/16) и члана 37. став 2. тачка 33. Статута Града Дервента („Службени гласник града Дервента“, број: 6/21, 20/21 и 10/22), Скупштина града Дервента на \_\_\_ сједници, одржаној \_\_\_\_\_\_\_ 2025. године, донијела је

**Р Ј Е Ш Е Њ Е**

о разрјешењу дужности вршиоца дужности члана Управног одбора

Јавне установе „Спортски центар“ Дервента

1. Славен Ћорић, разрјешава се дужности вршиоца дужности члана Управног одбора Јавне установе „Спортски центар“ Дервента, са \_\_\_\_\_\_\_\_ 2025. године, због истека периода на који је именован.
2. Ово рјешење ступа на снагу даном доношења, а биће објављено у „Службеном гласнику града Дервента“.

О б р а з л о ж е њ е

Скупштина града Дервента, Рјешењем број: 01-111-12/25 од 13. фебруара 2025. године, именовала је Славена Ћорића за вршиоца дужности члана Управног одбора Јавне установе „Спортски центар“ Дервента, на период прописан законом.

Будући да је лице из тачке 1. диспозитива, именовано на дужност вршиоца дужности члана Управног дбора ове јавне установе, на период прописан Законом о министарским, владиним и другим именовањима, те како је тај период протекао, стекли су се услови за његово разрјешење.

На основу члана 16. став 6. Закона о систему јавних служби, Градоначелник је сходно напријед наведеном, утврдио Приједлог рјешења о разрјешењу дужности вршиоца дужности члана Управног одбора Јавне установе „Спортски центар“ Дервента и предложио Скупштини града доношење истог.

Скупштина града Дервента је на сједници, одржаној \_\_\_\_\_\_\_ 2025. године, донијела рјешење као у диспозитиву.

ПОУКА О ПРАВНОМ ЛИЈЕКУ: Ово рјешење је коначно и против истог се не може уложити жалба, али се може покренути управни спор пред Окружним судом у Добоју, у року од 30 дана од дана достављања рјешења.

СКУПШТИНА ГРАДА ДЕРВЕНТА

Број: 01-111-\_\_/25 ПРЕДСЈЕДНИК

Датум: \_\_\_\_\_\_\_ 2025. године СКУПШТИНЕ ГРАДА

Синиша Јефтић

ОБРАЂИВАЧ: ПРЕДЛАГАЧ:

Одјељење за привреду и друштвене ГРАДОНАЧЕЛНИК

дјелатности Игор Жунић