На основу члана 39. став 2. тачка 21. и члана 51. Закона о локалној самоуправи („Службени гласник Републике Српске“, број: 97/16, 36/19 и 61/21), члана 37. став 2. тачка 21. Статута Града Дервента („Службени гласник града Дервента“, број: 6/21, 20/21 10/22) и чланa 67. Пословника о раду Скупштине града Дервента („Службени гласник града Дервента“, број: 24/21 и 18/22), Скупштина града Дервента на \_\_\_. сједници, одржаној \_\_\_. \_\_\_ 2025. године, донијела је

Р Ј Е Ш Е Њ Е

o избору замјеника предсједника Одбора за праћење примјене Кодекса понашања Скупштине града Дервента

1. Маја Пјерановић, бира се за замјеника предсједника Одбора за праћење примјене Кодекса понашања Скупштине града Дервента.

2. Ово рјешење ступа на снагу даном доношења, а објавиће се у „Службеном гласнику града Дервента“.

О б р а з л о ж е њ е

Чланом 39. став 2. тачка 21. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да скупштина града, између осталих, бира и разрјешава чланове сталних и повремених радних тијела скупштине.

Чланом 51. Закона о локалној самоуправи прописано је да скупштина може за извршење својих задатака оснивати сталне и повремене комисије, одборе и савјете као радна тијела скупштине. Ставом 2. истог члана прописано је да се број чланова сталних радних тијела утврђује пословником скупштине града, а ставом 3. да чланови радних тијела скупштине могу да имају право на накнаду у складу са одлуком скупштине.

Скупштина града Дервента је на 1. сједници одржаној 3. децембра 2024. године, Рјешењем број: 01-111-92/24 од 03.12.2024. године („Службени гласник града Дервента“, број 16/24), изабрала предсједника, замјеника предсједника и чланове Одбора за праћење примјене Кодекса понашања. Наведеним рјешењем је Синиша Јефтић изабран за замјеника предсједника Одбора за праћење примјене Кодекса понашања из реда одборника, испред Савеза независних социјалдемократа- СНСД-Милорад Додик.

Како је Скупштина града Дервента разријешила Синишу Јефтића дужности замјеника предсједника Одбора за праћење примјене Кодекса понашња, због поднесене оставке, Градски одбор Савеза независних социјалдемократа доставио је писани приједлог да се за замјеника предсједника Одбора за праћење примјене Кодекса понашања Скупштине града Дервента изабере Маја Пјерановић, одборник Скупштине града Дервента са листе политичког субјекта Савез независних социјалдемократа—СНСД-Милорад Додик, с обзиром да је мјесто замјеника предсједника Одбора за праћење примјене Кодекса понашања, на основу међустраначких консултација у припреми 1. сједнице Скупштине града, припало СНСД-у.

Комисија за избор и именовање Скупштине града је на 10. сједници одржаној 20. маја 2025. године, након разматрања приједлога ГО СНСД Дервента да се за замјеника предсједника Одбора за праћење примјене Кодекса понашања изабере Маја Пјерановић, а на основу члана 54. Пословника о раду Скупштине града Дервента утврдила Приједлог рјешења о избору Маје Пјерановић за замјеника предсједника Одбора за праћење примјене Кодекса понашања Скупштине града Дервента и предлаже се Скупштини града доношење рјешења као у диспозитиву.

Скупштина града Дервента је на \_\_\_ сједници одржаној \_\_\_\_\_\_ 2025. године, донијела рјешење као у диспозитиву.

Поука о правном лијеку: Ово рјешење је коначно у управном поступку и против истог није дозвољена жалба, али се може покренути управни спор тужбом код Окружног суда у Добоју, у року од 30 дана од достављања рјешења.

СКУПШТИНА ГРАДА ДЕРВЕНТА

Број: 01-111-\_\_\_/25

Датум: \_\_\_. \_\_\_\_ 2025. године ПРЕДСЈЕДНИК

СКУПШТИНЕ ГРАДА

Синиша Јефтић

ОБРАЂИВАЧ: ПРЕДЛАГАЧ:

Одјељење за општу управу Комисија за избор и именовања