На основу члана 2.12. став 5. Изборног закона Босне и Херцеговине (“Службени гласник Босне и Херцеговине ”, бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 и 24/24), члана 11. став 6. Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 31/24 и 85/24) и члана 37. став 2. тачка 21. Статута Града Дервента (“Службени гласник града Дервента“, број: 6/21, 20/21 и 10/22), Скупштина града Дервента на \_\_. сједници, одржаној \_\_. маја 2025. године, донијела је

Р Ј Е Ш Е Њ Е

о именовању једног члана Градске изборне комисије Дервента

1. Даниел Ложњаковић, магистар разредне наставе, именује се за члана Градске изборне комисије Дервента.
2. Мандат члана Градске изборне комисије Дервента из тачке 1. овог рјешења траје седам година и тече од дана правоснажности акта о давању сагласности Централне изборне комисије БиХ на рјешење о именовању.
3. Ово рјешење ступа на снагу даном правоснажности акта о давању сагласности Централне изборне комисије БиХ на рјешење Скупштине града Дервента о именовању члана Градске изборне комисије Дервента, након чега ће се објавити у „Службеном гласнику града Дервента“.

О б р а з л о ж е њ е

Чланом 2.12. став 5. Изборног закона Босне и Херцеговине (“Службени гласник БиХ”, бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22 и 67/22) прописано је да чланове изборне Комисије имeнуje oпштинскo виjeћe, oднoснo скупштинa oпштинe, уз сaглaснoст Цeнтрaлнe избoрнe кoмисиje БиХ, нa oснoву jaвнoг oглaсa пo прoцeдури кojу утврђуje Цeнтрaлнa избoрнa кoмисиja БиХ пoсeбним прoписoм.

Чланом 11. став 6. Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 31/24 и 85/24) прописано је између осталог да надлежни орган, цијенећи положај кандидата на листи, доноси одлуку о именовању чланова изборне комисије. Уколико надлежни орган одступи од предложене ранг листе дужан је у својој одлуци образложити разлоге одступања.

Чланом 12. став 1. истог Упутства прописано је да мандат члана изборне комисије траје седам година и тече од дана правоснажности акта о давању сагласности Централне изборне комисије БиХ на одлуку о именовању члана изборне комисије донесену од стране надлежног органа, а мандат му престаје са даном правоснажности акта о давању сагласности Централне изборне комисије БиХ на одлуку о разрјешењу члана изборне комисије донесену од стране надлежног органа.

Скупштина града Дервента на 4. сједници, одржаној 13. фебруара 2025. године донијела је Одлуку о објављивању Јавног огласа за именовање једног члана Градске изборне комисије Дервента број: 01-022-59/25 од 13.фебруара 2025. године и именовала Комисију за провођење поступка по Јавном огласу за именовање једног члана Градске изборне комисије Дервента, Рјешењем број: 01-111-24/25 од 13. фебруара 2025. године.

Јавни оглас је објављен у „Службеном гласнику Републике Српске“ број: 22/25 од 14. марта 2025. године, дневном листу „Глас Српске“ издање од 3. марта 2025. годин, у „Дервентском листу“ издање од 6. марта и на званичној интернет страници Града Дервента.

Рок за подношење пријава на јавни оглас је био 8 дана од дана посљедњег објављивања Јавног огласа у „Службеном гласнику Републике Српске“или дневном листу „Глас Српске“ и био је отворен закључно са 24.03.2025. године.

На јавни оглас за именовање једног члана Градске изборне комисије Дервента достављена је само једна пријава и то од стране Даниела Ложњаковића.

Након што је Комисија за провођење поступка по Јавном огласу за именовање једног члана Градске изборне комисије Дервента спровела поступак по Јавном огласу у складу са Упутством о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 31/24 и 85/24), Скупштини града Дервента, 14. априла 2025. године, доставила је писани Извјештај о проведеном поступку квалификације кандидата са приједлогом ранг-листе кандидата за именовање једног члана Градске изборне комисије Дервента, на којој је рангиран само један кандидат и то Даниел Ложњаковић, који испуњава све опште и посебне услове за именовање.

На основу напријед изложеног, а на основу члана 54. Пословника о раду Скупштине града Дервента („Службени гласник града Дервента“, број: 24/21 и 18/22), Комисија за избор и именовање Скупштине града Дервента на 9. сједници одржаној \_\_. априла 2025. године, једногласно је утврдила Приједлог рјешења о именовању Даниела Ложњаковића за члана Градске изборне комисије Дервента и предложила Скупштини града Дервента доношење рјешења као у диспозитиву.

Скупштина града Дервента на \_\_. сједници, одржаној \_\_ маја 2025. године, сходно свему горе наведеном, а у складу са одредбама члана 2.12 став 5. Изборног закона Босне и Херцеговине (“Службени гласник Босне и Херцеговине ”, бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 и 24/24) и члана 11. став 6. Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 31/24 и 85/24), одлучила је као у диспозитиву овог рјешења.

Правна поука: Против овог рјешења не може се уложити жалба нити покренути управни спор, а кандидати ће имати право на жалбу у року од два дана од дана пријема правоснажног рјешења Централне изборне комисије БиХ о давању сагласности на ово рјешење.

СКУПШТИНА ГРАДА ДЕРВЕНТА

Број: 01-111-\_\_\_/25 ПРЕДСЈЕДНИК

Датум: \_\_. маја 2025. године СКУПШТИНЕ ГРАДА

Синиша Јефтић