На основу члана 2.12. став 6. и 2.15 став 3. Изборног закона Босне и Херцеговине (“Службени гласник Босне и Херцеговине ”, бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 и 24/24) и члана 37. став 2. тачка 21. Статута Града Дервента (“Службени гласник града Дервента“, број: 6/21, 20/21 и 10/22), Скупштина града Дервента на \_\_. сједници, одржаној \_\_. маја 2025. године, донијела је

Р Ј Е Ш Е Њ Е

о разрјешењу замјенског члана Градске изборне комисије Дервента

1. Даниел Ложњаковић, магистар разредне наставе, разрјешава се дужности замјенског члана Градске изборне комисије Дервента, због истека периода на који је именован.

2. Ово рјешење ступа на снагу од дана правоснажности акта о давању сагласности Централне изборне комисије БиХ на рјешење Скупштине града Дервента о разрјешењу замјенског члана Градске изборне комисије Дервента, након чега ће се објавити у „Службеном гласнику града Дервента“.

О б р а з л о ж е њ е

Скупштина града Дервента именовала је Даниела Ложњаковића за замјенског члана Градске изборне комиисје Дервента на 31. сједници одржаној 30. маја 2024. године Рјешењем број: 01-111-41/24 од 30. маја 2024. године. Централна изборна комисија Босне и Херцеговине је Рјешењем број: 06-1-07-1-68/24 од 18.06. 2024. године дала сагласност на Рјешење Скупштине града Дервента о именовању замјенског члана Градске изборне комисије Дервента. Даниел Ложњаковић именован је за замјенског члана до потврђивања резултата Локалних избора у БиХ 2024. године, односно до именовања новог члана Градске изборне комисије у складу са Изборним законом БиХ.

Скупштина града Дервента расписала је Јавни оглас за именовање једног члана Градске изборне комисије Дервента на 4. сједници, одржаној 13. фебруара 2025. године, Одлуком број: 01-022-59/25 од 13.фебруара 2025. године и именовала Комисију за провођење поступка по Јавном огласу за именовање једног члана Градске изборне комисије Дервента, Рјешењем број: 01-111-24/25 од 13. фебруара 2025. године.

Јавни оглас је објављен у „Службеном гласнику Републике Српске“, дневном листу „Глас Српске“, у „Дервентском листу“ и на званичној интернет страници Града Дервента, а рок за подношење пријава на јавни оглас је био 8 дана од дана посљедњег објављивања Јавног огласа у „Службеном гласнику Републике Српске“или дневном листу „Глас Српске“ и био је отворен закључно са 24.03.2025. године.

На јавни оглас за именовање једног члана Градске изборне комисије Дервента достављена је само једна пријава и то од Даниела Ложњаковића.

Након што је Комисија за провођење поступка по Јавном огласу за именовање једног члана Градске изборне комисије Дервента спровела поступак по Јавном огласу у складу са Упутством о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 31/24 и 85/24), Скупштини града Дервента 14. априла 2025. године доставила је писани извјештај о проведеном поступку квалификације кандидата са приједлогом ранг-листе кандидата за именовање једног члана Градске изборне комисије Дервента.

Обзиром да је окончан поступак за именовање једног члана Градске изборне комисије, стекли су се услови за разрјешење замјенског члана Градске изборне комисије Дервента.

На основу напријед изложеног, на основу члана 54. Пословника о раду Скупштине града Дервента („Службени гласник града Дервента“, број: 24/21 и 18/22), Комисија за избор и именовање Скупштине града Дервента на 9. сједници одржаној \_\_. априла 2025. године, једногласно је утврдила Приједлог рјешења о разрјешењу Даниела Ложњаковића дужности замјенског члана Градске изборне комисије Дервента и предложила Скупштини града Дервента доношење рјешења као у диспозитиву.

Скупштина града Дервента на \_\_. сједници, одржаној \_\_ маја 2025. године, сходно свему горе наведеном, а у складу са одредбама члана 2.12 став 6. и 2.15 став 3. Изборног закона Босне и Херцеговине, одлучила је као у диспозитиву овог рјешења.

Правна поука: Против овог рјешења не може се уложити жалба нити покренути управни спор, а кандидати ће имати право на жалбу у року од два дана од дана пријема правоснажног рјешења Централне изборне комисије БиХ о давању сагласности на ово рјешење.

СКУПШТИНА ГРАДА ДЕРВЕНТА

Број: 01-111-\_\_\_/25 ПРЕДСЈЕДНИК

Датум: \_\_. маја 2025. године СКУПШТИНЕ ГРАДА

Синиша Јефтић