На основу члана 43. став 1. Закона о уређењу простора и грађењу („Службени гласник Републике Српске“ , број: 40/13, 106/15, 3/16 и 84/19), члана 37. став 2. у члана 89. став 2. Статута Града Дервента („Службени гласник Града Дервента“, број: 6/21, 20/21 и 10/22) Скупштина Града Дервенте на сједници одржаној \_\_\_ године, донијела је

**Р Ј Е Ш Е Њ Е  
о именовању Савјета за израду Регулационог плана ''ГАКОВАЦ''**

**1. У Савјет за израду Регулационог плана „ГАКОВАЦ“, именују се:**

**1. Тихомир Томинчић, предсједник,  
 2. Драган Вуковић, члан и  
 3. Давор Симић, члан.**

**2. Ово рјешење ступа на снагу даном доношења, а објавиће се у „Службеном гласнику Града Дервента“.**

**О Б Р А З Л О Ж Е Њ Е**

**Одредбом члана** 43. став 1. Закона о уређењу простора и грађењу („Службени гласник Републике Српске“ , број: 40/13, 106/15, 3/16 и 84/19), прописано је да је за приједлог носиоца припреме плана (према одредби члана 41. став 2. закона, носилац припреме за израду документа просторног уређења који доноси Скупштина јединице локалне самоуправе је орган надлежан за послове уређења простора или други орган или организација коју одреди надлежна Скупштина одлуком о изради плана) надлежна Скупштина јединица локалне самоуправе, која именује савјет плана, ради укупног праћења израде документа просторног уређења, вођења јавне расправе и усаглашавање ставова и интереса зависно од потребе, обима и врсте документа, односно да се савјет формира након ступања на снагу одлуке о приступању изради, односно измјени или допуни документа, на рок док се тај документ не донесе.

Скупштина Града Дервенте је донијела Одлуку о изради Регулационог плана „ГАКОВАЦ“, („Службени гласник Града Дервента“ број 8/25), којом је одређено да је Одјељење за просторно уређење носилац припреме плана. Као носилац израде и доношење плана, Одјељење је сачинило овај приједлог рјешења, те предложило Градоначелнику да исто упути Скупштини Града Дервенте на усвајање.

Скупштина Града Дервенте је на \_\_\_ сједници одржаној\_\_\_\_\_ године, донијела рјешење као у диспозитиву

ПРАВНА ПОУКА: Ово рјешење је коначно и против истог се не може изјавити жалба, али се може покренути управни спор пред Окружним судом у Добоју у року од 30 дана **од дана пријема овог рјешења.**

**СКУПШТИНА ГРАДА ДЕРВЕНТЕ**

**Број: \_\_\_\_\_\_\_\_\_\_\_\_\_\_\_\_\_/25 ПРЕДСЈЕДНИК   
Датум: \_\_\_\_\_\_\_\_\_\_\_\_\_\_.2025. године СКУПШТИНЕ ГРАДА**