На основу члана 39. став 2. тачка 33. Закона о локалној самоуправи („Службени гласник Републике Српске“, број 97/16, 36/19 и 61/21) члана 6. став 2. и члана 7. Закона о министарским, владиним и другим именовањима Републике Српске („Службени гласник Републике Српске“, број 41/03), чл. 16 и 20. Статута ЈЗУ Дом здравља Дервента број: 340-1/2023 и 528/2024 и члана 37. став 2. тачка 33. Статута Града Дервента („Службени гласник града Дервента“ број: 6/21, 20/21 и 10/22) Скупштина Града Дервента на \_\_\_ сједници одржаној \_\_\_\_\_\_\_\_\_\_ 2025. године донијела је

**О Д Л У К У**

о утврђивању стандарда и критеријума за избор и именовање

чланова Управног одбора Јавне здравствене установe Дом здравља Дервента

I

Овом одлуком, Скупштина Града Дервента, ближе утврђује стандарде и критеријуме за избор и именовање чланова Управног одбора Јавне здравствене установе Дом здравља Дервента.

Под критеријумима за избор и именовање из претходног става, сматрају се степен образовања, стручно знање, радно искуство, као и други услови и стандарди утврђени овом одлуком.

II

Кандидати за функцију из тачке I ове Одлуке, поред услова који су прописани Законом о министарским, владиним и другим именовањима Републике Српске, морају испуњавати опште и посебне услове и критеријуме утврђене овом одлуком, Законом о здравственој заштити и Статутом Јавне здравствене установе Дом здравља Дервента.

Општи услови за избор и именовање чланова Управног одбора су:

- да су држављани Републике Српске или БиХ,

- да су старији од 18 година,

- да нису отпуштени из државне службе као резултат дисциплинске мјере на било којем нивоу власти у Републици Српској и Босни и Херцеговини у периоду од три године прије дана објављивања конкурса,

- да не служе казну изречену од Међународног суда за бившу Југославију и да нису под оптужницом тог суда, а да се нису повиновали налогу да се појаве пред Судом ( Члан IX 1. Устава БиХ),

- да нису осуђивани за кривично дјело злоупотребе службеног положаја или за било које кривично дјело на безусловну казну затвора у трајању дужем од три мјесеца или лице којем је изречена мјера забране вршења позива, дјелатности или дужности.

Посебни услови:

- завршене интегрисане академске студије из области медицине, стоматологије или фармације, први циклус академског или струковног студија са 180 или 240 ЕЦТС бодова економског или правног факултета,

- најмање једна година радног искуства у струци,

- познавање дјелатности којом се бави установа,

- познавање садржаја и начина рада органа управљања.

III

Чланове Управног одбора Јавне здравствене установе Дом здравља Дервента, на основу спроведеног Јавног конкурса и писмене препоруке Комисије за избор по јавном конкурсу за именовања у Јавној здравственој установи Дом здравља Дервента, а на приједлог Градоначелника, именује Скупштина Града Дервента на период од четири (4) године.

IV

1) Комисију за избор по јавном конкурсу за именовања у Јавној здравственој установи Дом здравља Дервента, именовала је Скупштина Града Дервента.

2) Комисија се састоји од пет чланова од којих су три члана градски службеници који су упознати са одредбама Закона о министарском, владним и другим именовањима и познају област здравствене заштите, а остала два члана су са Листе стручњака коју је утврдила Скупштина града који су, такође, познаваоци наведене области.

V

Критеријуми за именовање чувају се у евиденицији Скупштине Града Дервента .

VI

Ова одлука ступа на снагу осмог дана од дана објављивања у „Службеном гласнику града Дервента“.

Број: ПРЕДСЈЕДНИК

Датум: СКУПШТИНЕ ГРАДА

Синиша Јефтић

О б р а з л о ж е њ е

ПРАВНИ ОСНВ ЗА ДОНОШЕЊЕ ОВЕ ОДЛУКЕ

Правни основ за доношење ове одлуке садржан је :

* у одредби члана 39. став 2. тачка 13. Закона о локалној самоуправи којим је

прописано да скупштина града именује и разрјешава директора и управни одбор установе чији је оснивач или суоснивач скупштина јединице локалне самоуправе,

* у одредби члана 6. став 2. Закона о министарским , владиним и другим

именовањима којојим је прошисано да када процес именовања утврђен овим законом врши лице у име одговорног јавног службеника, одговорни јавни службеник је одговоран за надгледање поступка, одобрава критеријуме за именовање и обезбјеђује да се ови критеријуми не мијењају када поступак већ започео ,

* у одредби члана 7. Закона о министарскиом, владиним и другим именовањима

којим је прописано да сви кандидати за именовање у регулисане органе дужни да испуњавају следеће опште услове : да су старији од 18 година, да нису отпуштени из државне службе на било којем нивоу у Босни и Херцеговини ( било на нивоу државе или ентитета ) као резултат дисциплинске мјере на било којем нивоу власти у Републици Српској у пероду од три године прије објављивања упражњене позиције , да се на њих не односи члан IX 1. Устава БиХ. Поред ових општих услова одговорни јавни службеник може утврдити стандарде за избор и оцјењивање у смислу степена образовања , знања, искуства и другог .

- чланом 37. став 2. тачка 33. Статута Града Дервента прописано је да скупштина града именује и разрјешава дирекотра и управни одбор установе чији је оснивач или суоснивач скупштина јединице локалне самоуправе.

РАЗЛОЗИ ЗА ДОНОШЕЊЕ ОВЕ ОДЛУКЕ

Будући да је потребно покренути поступак јавне конкуренције за избор и именовање члана Управног одбора ЈЗУ Дом здравља Дервента, те с обзиром да Закон о министарским, владиним и другим именовањима налаже утврђивање стандарда и критерија за именовање у регулисане органе, у погледу општих и посебних услова, који су иначе прописани и Статутом ове Јавне здравствене установе, предлаже се доношење одлуке као у диспозитиву.

ОБРАЂИВАЧ: ПРЕДЛАГАЧ

Одјељење за привреду и ГРАДОНАЧЕЛНИК

друштвене дјелатности Игор Жунић